
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 276 

16 Δεκεμβρίου 2013 


ΑΠΟΦΑΣΕΙΣ 

ΤΗΣ ΟΛΟΜΕΛΕΙΑΣ ΤΗΣ ΒΟΥΛΗΣ 


. η Πρωτ. 12195 
Διεκπ. 8099 

Δημοσίευση στην Εφημερίδα της Κυβερνήσεως αποφά- 
σεως της Ολομέλειας της Βουλής «Για την τροποποί¬ 
ηση διατάξεων του Κανονισμού της Βουλής Μέρος 
Κοινοβουλευτικό (ΦΕΚ 106 Α/24.6.1987) και Μέρος Β' 
(ΦΕΚ 51 Α/10.4.1997), όπως ισχύει». 


Ο ΠΡΟΕΔΡΟΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. Το άρθρο 65 παρ. 1 του Συντάγματος σε συνδυασμό 
με το άρθρο 97 (πρώην άρθρο 103) του Κανονισμού της 
Βουλής (Μέρος Β' - ΦΕΚ 51 Α/10.4.97), όπως ισχύει. 

2. Τα άρθρα 11 παρ. 4 και 118 παρ. 6 του Κανονισμού 
της Βουλής (Μέρος Κοινοβουλευτικό). 

3. Την από 6 Δεκεμβρίου 2013 πρόταση του Προέδρου 
της Βουλής. 

4. Την από 10 Δεκεμβρίου έκθεση της επί του Κανο¬ 
νισμού της Βουλής Επιτροπής. 

5. Την κατά ΜΘ' συνεδρίαση της 11.12.2013 απόφαση 
της Ολομέλειας της Βουλής των Ελλήνων, κατά την 
οποία ψηφίσθηκε η από 6 Δεκεμβρίου 2013 πρόταση του 
Προέδρου της Βουλής «Για την τροποποίηση διατάξεων 
του Κανονισμού της Βουλής Μέρος Κοινοβουλευτικό 
(ΦΕΚ 106 Α/24.6.1987) και Μέρος Β' (ΦΕΚ 51 Α/10.4.1997), 
όπως ισχύει». 

Παραγγέλλουμε 

τη δημοσίευση στην Εφημερίδα της Κυβερνήσεως της 
αποφάσεως αυτής, που έχει ως εξής: 


ΑΠΟΦΑΣΗ ΤΗΣ ΟΛΟΜΕΛΕΙΑΣ ΤΗΣ ΒΟΥΛΗΣ 

Για την τροποποίηση διατάξεων του Κανονισμού της 
Βουλής (Μέρος Κοινοβουλευτικό και Μέρος Β) 


Α. ΜΕΡΟΣ ΚΟΙΝΟΒΟΥΛΕΥΤΙΚΟ 
(ΦΕΚ 106Α71987, όπως ισχύει) 


Άρθρο 1 

Η παράγραφος 2 του άρθρου 160, αναδιατυπώνεται 
ως εξής: 


«2. Τα μέλη του Επιστημονικού Συμβουλίου και το λοι¬ 
πό επιστημονικό προσωπικό της Επιστημονικής Υπηρε¬ 
σίας της Βουλής απολαύουν ανεξαρτησίας κατά την 
άσκηση των αρμοδιοτήτων τους και ενεργούν με απο¬ 
κλειστικό γνώμονα τις γενικές αρχές και τους κανόνες 
της επιστήμης.» 

Β. ΜΕΡΟΣ Β (ΦΕΚ 51 Α/1997, όπως ισχύει) 

Άρθρο 2 

1. Η περίπτωση ιγ' της παραγράφου 1 του άρθρου 3 
αντικαθίσταται ως εξής: 

«ιγ. Μονάδα Πολιτικής ΣχεδιάσεωςΈκτακτης Ανάγκης 
και Πολιτικής Προστασίας.» 

2. Το άρθρο 29 αντικαθίσταται ως εξής: 

«Αρθρο 29 

Μονάδα Πολιτικής Σχεδιάσεως έκτακτης Ανάγκης 
και Πολιτικής Προστασίας 

1. Στη Βουλή λειτουργεί Μονάδα Πολιτικής Σχεδιάσε- 
ως έκτακτης Ανάγκης και Πολιτικής Προστασίας, επι¬ 
πέδου Διεύθυνσης, υπαγόμενη διοικητικά στον Γενικό 
Γραμματέα της Βουλής. 

2. Η Μονάδα αυτή λειτουργεί και ασκεί τις αρμοδιότητες 
όπως καθορίζονται από τις διατάξεις που ισχύουν κάθε 
φορά για τις αντίστοιχες υπηρεσίες των Υπουργείων. 

3. Στη Μονάδα αυτή διατίθεται προσωπικό από υπαλ¬ 
λήλους της Βουλής, που μπορεί να απασχολείται πα¬ 
ράλληλα και με τα κύρια καθήκοντά του.» 

3. Η παράγραφος 23 του άρθρου 87 (πρώην άρθρα 
93/81) αντικαθίσταται ως εξής: 

«23. Προϊστάμενος της Μονάδας Πολιτικής Σχεδιάσε- 
ως έκτακτης Ανάγκης και Πολιτικής Προστασίας τοπο¬ 
θετείται υπάλληλος του κλάδου ΠΕΙ Διοικητικού ή ΠΕ2 
Οικονομικού ή ΠΕ6 Μηχανικών ή ΤΕ1 Διοικητικού ή ΤΕ2 
Οικονομικού ή ΤΕ6 Μηχανικών.» 

4. Ο τίτλος του άρθρου 98Α (πρώην άρθρα 104Α/92Α) 
αντικαθίσταται με τον τίτλο «Υπηρεσία Διάθεσης Ευ¬ 
ρωπαϊκών και Λοιπών Πιστώσεων». 

5. Όπου στον Κανονισμό της Βουλής (Μέρος Κοινοβου¬ 
λευτικό και Μέρος Β'), στις αποφάσεις της Ολομέλειας 
της Βουλής και στις αποφάσεις του Προέδρου της Βου¬ 
λής, όπως ισχύουν, γίνεται αναφορά στην υπηρεσία της 
παραγράφου 2 του παρόντος άρθρου, αυτή νοείται με 
τη νέα ονομασία, όπως προκύπτει από τις παραγράφους 
1, 2 και 3 του παρόντος άρθρου. 

Άρθρο 3 

Το άρθρο 5 αντικαθίσταται ως εξής: 

«Άρθρο 5 

Αποστολή λοιπών Γραφείων στη Βουλή 

1. Γ ραφείο Νομικού Συμβούλου του Κράτους 

Αποστολή του Γραφείου Νομικού Συμβούλου του 

Κράτους στη Βουλή, που λειτουργεί σύμφωνα με τις 
κείμενες περί Νομικού Συμβουλίου του Κράτους δια¬ 
τάξεις, είναι η νομική εξυπηρέτηση της Βουλής στις 
κάθε μορφής δικαστικές και εξώδικες υποθέσεις της, 
περιλαμβανομένου και του γνωμοδοτικού έργου επί 
νομικών θεμάτων. Επικεφαλής του Γραφείου ορίζεται 
κατά προτίμηση Αντιπρόεδρος του Νομικού Συμβουλίου 
του Κράτους. 

Στο Γ ραφείο αυτό παρέχεται η αναγκαία γραμματει¬ 
ακή υποστήριξη από τη Γενική Διεύθυνση Διοικητικής 
Υποστηρίξεως. 

Το κύριο προσωπικό του ανωτέρω Γραφείου εκπρο¬ 
σωπεί τη Βουλή ενώπιον όλων των δικαστηρίων, χωρίς 
να απαιτείται ειδική προς τούτο εξουσιοδότηση. 

2. Υπηρεσία Επιτρόπου του Ελεγκτικού Συνεδρίου 

Αποστολή της Υπηρεσίας Επιτρόπου του Ελεγκτι¬ 
κού Συνεδρίου είναι, ιδίως, ο προληπτικός έλεγχος των 
δαπανών της Βουλής, σύμφωνα με τις διατάξεις που 
διέπουν το Ελεγκτικό Συνέδριο. Ο έλεγχος πραγματο¬ 
ποιείται σε δαπάνες, το κατώτατο ύψος των οποίων 
προσδιορίζεται με απόφαση του Προέδρου της Βουλής.» 

Άρθρο 4 

Το άρθρο 6 και μετά τη φράση «Κανονισμού της Βου¬ 
λής (Μέρος Κοινοβουλευτικό)» αντικαθίσταται ως εξής: 

«και τις εκδοθείσες αποφάσεις του Προέδρου της 
Βουλής για τη θέσπιση και τροποποίηση του Ειδικού 
Εσωτερικού Κανονισμού της Επιστημονικής Υπηρεσίας 
της Βουλής των Ελλήνων, όπως ισχύουν κάθε φορά». 

Άρθρο 5 

Η παράγραφος 3 του άρθρου 81 (πρώην άρθρα 87/75) 
του Κανονισμού της Βουλής (Μέρος Β') δεν κωλύει την 
εφαρμογή της υποπαραγράφου Ζ.1 της παραγράφου 
Ζ του άρθρου Πρώτου του ν. 4093/2012 (ΦΕΚ 222 Α7 
12.11.2012), όπως ισχύει, για την κάλυψη απολύτως επι¬ 
τακτικών αναγκών των Υπηρεσιών της Βουλής, εφόσον 
προηγηθεί σχετικό αίτημα της Βουλής και αφορά σε 
θέσεις κατά κατηγορία, κλάδο ή και ειδικότητα που 
καλύπτονταν κατά την ημερομηνία έναρξης ισχύος του 
ανωτέρω νόμου, δυνάμει των άρθρων 81 παράγραφος 
5 και 100 ή σχετικών διατάξεων του Κανονισμού της 
Βουλής (Μέρος Β'). 

Σε περίπτωση που κατά την εφαρμογή της ανωτέρω 
διάταξης ο αριθμός των αιτούντων είναι μεγαλύτερος 
από αυτόν που αιτήθηκε η Βουλή, το Υπηρεσιακό Συμ¬ 
βούλιο του άρθρου 90 (πρώην άρθρα 96/84) του Κανο¬ 
νισμού της Βουλής (Μέρος Β') ασκεί τις αρμοδιότητες 
του Ειδικού Τριμελούς Υπηρεσιακού Συμβουλίου του 
ανωτέρω νόμου. Στην περίπτωση αυτή, χρέη Προέδρου 
εκτελεί ο Νομικός Σύμβουλος του Κράτους στη Βουλή. 

Με αποφάσεις του Πρόεδρου της Βουλής και μετά από 
σύμφωνη γνώμη της Επιτροπής Κανονισμού, δύναται να 
καθορίζονται το περίγραμμα των θέσεων, η αποτίμη¬ 
ση των προσόντων, τα κριτήρια, καθώς και κάθε άλλη 
λεπτομέρεια εφαρμογής της παρούσης, κατ’ ανάλογη 


εφαρμογή των εδαφίων 9 επ. της περίπτωσης 4 της 
υποπαραγράφου Ζ.1 της παρ. Ζ του άρθρου Πρώτου 
του ν. 4093/2012. 

Άρθρο 6 

Το άρθρο 83 (πρώην άρθρα 89/77) τροποποιείται ως 
ακολούθως: 

1. Στην παράγραφο 1 του άρθρου 83 (πρώην άρθρα 
89/77) προστίθεται μετά τη φράση «ιδιωτικού δικαίου» 
η φράση «μετακλητούς και αποσπασμένους». 

2. Στο τέλος της παραγράφου 3 του άρθρου 83 (πρώην 
άρθρα 89/77) προστίθεται νέα παράγραφος 4 ως εξής: 

«4. Οι Προϊστάμενοι της παραγράφου 7 του άρθρου 
82 (πρώην άρθρα 88/76) συντάσσουν Εκθέσεις Αξιολό¬ 
γησης, ως Α' και Β' Αξιολογητέ,ς, αντίστοιχα. 

Ειδικώς, στην περίπτωση ΣΤ 1 της παραγράφου 1 του 
άρθρου 35 του παρόντος, δύναται να ορισθεί αρμοδίως, 
ως Β' Αξιολογητής, ο Γραμματέας της, με εξουσιοδότη¬ 
ση, που κατατίθεται εγγράφως στο Τμήμα Προσωπικού 
της Διευθύνσεως Ανθρώπινου Δυναμικού και Επιμορφώ- 
σεως, μέχρι την 31η Δεκεμβρίου εκάστου έτους. 

Με αποφάσεις του Προέδρου της Βουλής δύναται να 
συμπληρώνονται και να εξειδικεύονται οι διατάξεις της 
παρούσας παραγράφου.» 

Άρθρο 7 

1. Το άρθρο 85 (πρώην άρθρα 91/79) τροποποιείται 
ως ακολούθως: 

α) Το πρώτο εδάφιο της παραγράφου 6 του άρθρου 
85 (πρώην άρθρα 91/79) αντικαθίσταται ως εξής: 

«Στη Βουλή υφίστανται και οι εξής οργανικές θέσεις, 
με σχέση εργασίας ιδιωτικού δικαίου αορίστου ή ορι¬ 
σμένου χρόνου:». 

β) Στην παράγραφο 8 του άρθρου 85 (πρώην άρθρα 
91/79) η φράση «...κατά την κρίση και με απόφαση του 
Προέδρου της Βουλής» αντικαθίσταται από τη φράση 
που έχει ως εξής: 

«... σύμφωνα με το πρώτο εδάφιο της παραγράφου 1 
του άρθρου 80 του παρόντος.» 

γ) Η παράγραφος 9 του άρθρου 85 (πρώην άρθρα 
91/79) καταργείται και αναριθμούνται αντιστοίχως οι 
επόμενες παράγραφοι του άρθρου 85 (πρώην άρθρα 
91/79). 

2. Στην παράγραφο 3 του άρθρου 94 (πρώην άρθρα 
100/88) και μετά τη λέξη «αποδοχές» προστίθεται η 
φράση «και οι όροι εργασίας». 

Άρθρο 8 

Μετά το άρθρο 104 (πρώην άρθρα 110/98) προστίθεται 
νέο άρθρο 104Α, ως εξής: 

«Άρθρο 104Α 

Δικηγόροι μέλη της Επιστημονικής Υπηρεσίας 
της Βουλής 

Οι δικηγόροι Επιστημονικοί Συνεργάτες, Ειδικοί Επι¬ 
στημονικοί Συνεργάτες και τα μέλη του Επιστημονικού 
Συμβουλίου της Βουλής και των Διευθύνσεων της Επι¬ 
στημονικής Υπηρεσίας της Βουλής δύνανται, με αίτηση 
τους, να τεθούν σε αναστολή άσκησης του λειτουργή¬ 
ματος τους. Για την έναρξη και λήξη της αναστολής, 
μετά από τη σχετική αίτησή τους στον οικείο δικηγο¬ 
ρικό σύλλογο, ενημερώνουν, αμελλητί, τη Διεύθυνση 
Οικονομικών Υπηρεσιών και τη Διεύθυνση Ανθρωπίνου 
Δυναμικού και Επιμορφώσεως.» 

Άρθρο 9 

1. Η παράγραφος 2 του άρθρου 135 (πρώην άρθρα 
141/129) αντικαθίσταται ως εξής: 

«2. Η βουλευτική αποζημίωση, οι σταθερές ή διαρκείς 
δαπάνες, οι δαπάνες που εμφανίζονται περιοδικά και 
οι δαπάνες εν γένει που αφορούν ομοειδείς απαιτή¬ 
σεις περισσοτέρων του ενός δικαιούχων επιτρέπεται 
να πληρώνονται με ένα χρηματικό ένταλμα ανά κατη¬ 
γορία δαπανών ή με άλλον τίτλο, που ορίζεται με σχε¬ 
τική απόφαση του Προέδρου της Βουλής ή του Γενικού 
Γραμματέα της Βουλής, μετά από εκδιδόμενη σχετική 
εξουσιοδότηση προς αυτόν.» 

2. Το άρθρο 164ΣΤ τροποποιείται ως εξής: 

α) Στην περίπτωση στ' της παραγράφου 1 του άρθρου 
164ΣΤ και μετά τη φράση «της Βουλής,» προστίθεται η 
φράση «που εκδίδει ο Πρόεδρος ή ο Γ ενικός Γ ραμματέας 
της Βουλής των Ελλήνων». 

β) Στην παράγραφο 4 του άρθρου 164ΣΤ μετά τη 
φράση «... του καθορισμού της χρονικής διάρκειας ανάρ¬ 
τησης των πράξεων» προστίθεται η φράση «... όπως και 
της δοκιμαστικής λειτουργίας εφαρμογής του συστή¬ 
ματος ανάρτησης...». 


3. Στην υπό στοιχείο β' περίπτωση της παραγράφου 
4 του άρθρου 30Α (πρώην άρθρο 36Α) διαγράφονται οι 
λέξεις «... ειδικού επιστημονικού...». 

4. Στο άρθρο 163 (πρώην άρθρα 169/157) διαγράφεται 
η φράση «και ιδίως... (ΦΕΚ 1011 Β'/1996)». 

5. Όπου στον παρόντα Κανονισμό αναγράφεται η φρά¬ 
ση «Μονομελές Κλιμάκιο του Ελεγκτικού Συνεδρίου» 
αντικαθίσταται από τη φράση «Υπηρεσία Επιτρόπου 
του Ελεγκτικού Συνεδρίου». 

6. Η ισχύς των διατάξεων της παραγράφου 2 του 
παρόντος άρθρου αρχίζει την 1η Ιανουάριου 2014. 

Άρθρο 10 

Η ισχύς των διατάξεων της παρούσας αρχίζει από τη 
δημοσίευσή της στην Εφημερίδα της Κυβερνήσεως, εκτός 
αν ορίζεται διαφορετικά στις επιμέρους διατάξεις της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Δεκεμβρίου 2013 

Ο ΠΡΟΕΔΡΟΣ ΤΗΣ ΒΟΥΛΗΣ 

ΕΥΑΓΓΕΛΟΣ - ΒΑΣΙΛΕΙΟΣ I. ΜΕΪΜΑΡΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωιί ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 € 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Η11ρ://νννννν.β1.9«' - β-ιποϊΙ: ννβόπΐ3δ1βΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 















































































